МагӀли-су-Исси — Википеди\nМагӀли-су-Исси (фр. Marly-sous-Issy) — Францин гӀала-коммуна, лаьтта БугӀгунди — ФгӀанш-Конте регионехь. Коммунан департамент — Сона а, ЛуагӀа а.\nДозанашца йу Тазии, Луьзи, КгӀесси-суьгӀ-Сомм, ГгӀуьгӀи, Исси-л'Евек.\nХьост — «https://ce.wikipedia.org/w/index.php?title=МагӀли-су-Исси&oldid=7818229»


Епинез — Википеди\n49°23′50″ къ. ш. 2°33′15″ м. д.HGЯOL\nЕпинез (фр. Épineuse) — Францин гӀала-коммуна, лаьтта О-де-ФгӀанс регионехь. Коммунан департамент — Уаза.\nДозанашца йу Фуез, АвгӀиньи, Баель-ле-Сок, Мембевиль, Катенуа, Саси-ле-ГгӀан.\nХьост — «https://ce.wikipedia.org/w/index.php?title=Епинез&oldid=7830934»


Сен-Жан-де-СейгӀагӀг — Википеди\n44°03′05″ къ. ш. 4°13′37″ м. д.HGЯOL\nСен-Жан-де-СейгӀагӀг (фр. Saint-Jean-de-Ceyrargues, фр. Ceyrargues) — Францин гӀала-коммуна, лаьтта БгӀетань регионехь. Коммунан департамент — ГагӀ.\nДозанашца йу БагӀон (ГагӀ), Езе, Сен-СезегӀ-де-Гозиньян, Сент-Етьенн-де-л'Ольм, Сен-Ипполит-де-Катон, Сен-МогӀис-де-Казевьей.\nХьост — «https://ce.wikipedia.org/w/index.php?title=Сен-Жан-де-СейгӀагӀг&oldid=7836326»


Оьрсийчоьнна тоьхна лаьтта санкцеш кхин а ялх баттана яхъян сацамбина Евробертан арахьарчу гIуллакхийн министрша. Бахьана даима а санна цхьаъ ду – Украинера ГIирма дIаяккхар а, Донбассерчу сепаратисташна тIекарло латтор а.\nШинарийдийнахь Люксембурге гулбеллачу дипломаташа доьху тIедогIучу кIиранах Брюсселехь хинйолчу Европан Бертан саммите шайн сацам тIечIагIбар.\nЕвропан цхьаболчу мехкаша-декъашхоша Оьрсийчоьнца кIеда хилар дехахь а, Германин канцлерна Меркел Ангелина тIебогIучу баттахь хан кхачош йолу санкцеш кхин а дIаяхъяр тоьлу аьлла хета. Словакино, Венгрино, Италино, Кремлан агIо а ца лоьцуш, карара шо дерззалц санкцеш латтор къобалдан деза, аьлла Меркела.\nШи шо кхочу Европано а, кхечу цхьацца мехкаша а Оьрсийчоьнан финансийн гонаш, цхьаболу хьаькамаш, бизнесхой, политикаш, энергетикан хьукматаш хIора эха шарахь ша дIаяхъеш схьаяхьачу санкцешна кIел кхобу.


Клинтон - Трамп: Мила ву президент хила хьакъ. Дебатийн лорах.\nТрамп Доналд а, Клинтон Хилари а Лас Вегасехь.\nКхаарин буса Лас-Вегасехь тIаьххьара дуьхь-дуьхьал хIоьттина президентан теледебаташкахь дакъалецира Цхьаьнатоьхначу Штатийн президентан дарж къуьйсучу шина кандидато – Клинтон Хиларис а, Трамп Доналдо а.\nЦхьаьнатоьхначу Штатийн президентийн теледебаташ кхаарин дийнахь йирзи Лас Вегасехь\nХаржамаш тIекхача кхаъ кIиранал кIезиг хан йисина хиларна, цу шинна тIаьхьара аьтто бара телегойтиллехула миллионийн шайн махкахошна шайга Президентан дарж тешийча шаьш дан юьхьарлаьцнарг дIахаийтар, церан дог-ойла шайгахьа яккхар а.\nIамеркана уггар мехала хета хаттарш дара Фокс телеканалехь болх бечу, кхаарин буса хиллачу дебатийн модератаро Воллас Крисс кандидаташна хьалха дехкинарш. Дебаташ йолаелира Iамеркан Конституцих а, Лаккхарчу Кхелах а лаьцна долчу хаттаршца.\nКлинтона Лаккхарчу Кхелан декхар ду могIарара бахархой харцонех ларбар, ша оцу хаттарна цу хьукматан коьрта тидам тIебохийтур бу элира. Лаккхара Кхел адамийн агIор хила еза, корпорацийн агIор ца хуьлуш аьлла, дIахьедира цо дебаташкахь.\nТрампа цу ойланна реза хиллехь а, шеконе диллира Хиллари ша бохучунна тIехь чекхъерг хилар. Iамеркан Конституцин шолгIачу тIетохаро Iамераканхошна герз лело еллачу бакъонах дIахадо гIерта Клинтона, бохуш къуьйсура Трампа.\nЦунна жоп луш, Клинтона элира ша бахархойн герз лело бакъонна cийдо, аьлла, амма герзо Iамеркехь хIора шарахь эзаршкахь нах байаран бахьанехь, вай чIагIдан деза герз эца луучу нехан дахар а, синкхетаман могушалла а таллар, аьлла тIетуьхира цо.\nТрампа Мексикан дозанца пен хьалаботта беза боху масех бутт бу. Кху дебаташкахь а дозана де Iуналла чIагIдан деза вон мел дерг – наркотикаш а, терроризм а – цигара вай махка кхочу дела, бохуш дуьйцура Трампа. Ша президент хилахь, бакъо йоцуш кхузахь мел веха вахархо махках воккхур ву, аьлла ша гуттар туьйсу кхерам тIечIагIбира Трампа.\nНийсо яц низамо ма-бохху дукхачу шерашкахь шен рагI тIекхаччалц собардеш волу иммигрант, низам дохош кху махкахь вехаш волчу иммигрантица цхьана могIаршка хIитто, бохура цо. Ткъа Хилари ю царна амнисти яла лууш, аьлла бехке йира цо Клинтон. Бакъо ца йохош, кхузахь бехачу нехан иммиграцин хьокъехь долу гIуллакхаш листар сихдийр ду ас, аьлла дIахаийтира Трампа.\nДозанца пен хьалаботтаро чIагIйийр яц кхерамзалла, аьлла жоп делира Клинтона. Iамеркехь, бакъо йоцуш вехаш 11 миллион стаг ву, церан кху махкахь вина 4 миллион доьзалхо а ву. Уьш арабаха онда эскар оьшу. Iамерко ца до ишта гIуллакх, цо вайн мохк масех декъе дIасабатIор бу, бохуш кхиндIа а дуьйцура Клинтона.\nЦу нехан статус хийца а хийцина, царна низамца а догIуш, баха а, болхбан а аьтто белча, царна кIезиг шайнаш луш, уьш бацо йиш хир яц корпорацийн, аьлла дIахьедира Клинтона. Ша президент яккхахь, нийсса 100 дийнахь ша иммиграцин хьокъехь низам юкъадоккхур ду, аьлла дош делира цо.\nЦул тIаьхьа Клинтона айъира Оьрсийчоьно Iамеркан хьашташна дуьхьал болхбар. Оьрсийша Iедалан серверш йохош цу чуьра лечкъийна хаамаш дIакхийдабо викиликсе, ткъа викиликсо Трампана гIоьнна уьш нахал боху шел иза толийтархьама элира Хиларис.\n17 Iамеркан кхерамзаллин агенталло тIечIагIдина Оьрсийчоьнан Iедал Iамерканхошна дуьхьал къайлах болхбеш хилар. Кремлин омрица дина а ду, Путинана хаьа а хууш дина а ду, цундела лаьа суна Трампа хIинца Путин емалвойла, аьлла Трампе дош делира Клинтона. Ткъа цо аьллачунна жоп даларан метта, Путин шена ца вевза, оьрсийн хакерш дина зулам дуйла вайна хIинцца а билгал ца хаьа элира.\nПутин хьекъал долуш ву, иза тоьлла Обамал а, Хиларил а массанхьа а. Вай Оьрсийчоьнца цхьаьна а кхетта, ‘Ислам Пачхьалкх’ шех олу тоба эшийча, дика хир дара. Ткъа Путинан Обамига а, Клинтоне а ларам бац уьш гIора доцуш хиларна, аьлла дIахьедира цо.\nБац, оха цунна луург чекх ца долуьйту дела, ткъа хьо цу Путинан тайниг ду, аьлла цо бохучунна кIоршаме дуьхьал жоп делира Клинтона. Хьо Iамеркан кхерамзаллин агенталлех ца теша, Путинах теша реза ву, элира Клинтона. Хьо хIинцца а Путинера гIо схьаоьцуш ву, хьо кху харжамашкахь уггар цунна товш кандидат хиларна, бохуш юха ца йолура Хилари.\nКхидIа а дуьненаюкъарчу политиках дуьйцуш, Трампа ДаIиш тоба кхоллаяларна бехкейира Клинтон а, Обама а. Цара Iиракъера эскар арадаккхаро кхоьллира ДаIиш, бохуш чIагIдора Трампа. Ткъа ДIаIиш эшийнчул тIаьхьа цигахь Iамеркан эскарш дIатардийр дарий ахь аьлла деллачу хаттарна билгал жоп даларан метта, Трампа элира Iамерко Iиракъехь тIом баккхар бахьанехь и пачхьалкх хIинца ГIажарийчоьнан дола йирзийна аьлла.\nЦу махкахь ас Iамеркан эскар еххачу ханна дIатардийр дацара элира Хиларис. Мосул схьаяьккхинчул тIаьхьа, Шемара Раккъа гIала а ДаIишан Iуналлера схьа а яьккхина, еха политикан процесс дIайолор яра ас, аьлла билгалдаьккхира цо. Ткъа Шемара тIом кхин а бехха лаьттар бу Оьрсийчоьно а, ГIажарийнчоьно а цигара хьал карзахдохуш хиларна, аьлла дIаьхьедира Клинтона.\nНАТО-н пачхьалкхаша алсам харж ян еза, шайн кхерамзалла чIагIярхьама, Iамеркехь тахана де дац тIеман харж ша цхьамма такха; Iедалана луш йолу ял охьа а яьккхина, экономика кхио дагахь ву со; НАФТА-н хьокъехь вайн пачхьалкхо бина барт, юха толлур бу ас; 10 шарахь 25 миллион керла белхан меттиг кхуллур Iамеркехь, пачхьалкхан дефицит дIа а йоккхур ю; ас сайн компанина ма-дарра урхалла дийр ду Iамеркана, бохуш дIахьедарш а дира Трампа дебаташкахь.\nНАТО-н пачхьалкхаш вайн бартхой бу, царна вайн гIорто ян еза; хьалдолучу совдегарша луш йолу ял хьалайоккхур ю; мискачу нахана сохьтехь бинчу белхана дала деза алап а хьаладоккхур ду; могушалла Iалашъен система то а йийр ю; дешаран системехь дуккха а дика хийцамаш а бийр бу, бохуш шен хьежам бовзийтира Клинтона а.\nВовшийн Iиттарш яра а дара дебаташкахь. Масситаза Клинтоне хьо аьшпанча ю, аьлла кIоршаме вистхилира Трампа. Хьан майрчо кхоьллинчу НАФТо къейина Iамерк, йовдийтина вайн махкара белхан меттигаш а, бохуш бехканаш дохура цо.\nЗударшца маьттаза а ву, бусалба нах а, латинхой а, Iаьржа нах а ца беза расист ву Трамп бохуш цунна дуьхьалдеттара Клинтона.\nДебаташкахь юхха а хьакъделира Оьрсийчоьнах хаттар. Клинтона ша Шемахь кеманаш лелар доьхку зона кхуллур ю элира. Ткъа нагахь санна, Оьрсийчоьнан кемано и зона йохаяхь, иза чудоийтур дуй аьллачу хаттарна, ларлуш жоп делира цо, ша и санна дерг ца хилийтархьама Оьрсийчоьнца цу хьокъехь дийцарш дIахьур дара аьлла.\nХьалха дуьйна Путине ларам болу Трамп ша куьйгалле вагIахь, цуьнца гергарло дIатаса дагахь хилар тIечIагIдира тIаьххьарчу теледебаташа а. Нагахь санна иза президент хилахь, Оьрсийчоьнца юкъаметтиг дIанислур ю аьлла хетий хьуна аьлла хаьттира ас Вашингтонехь бух болчу Джеймстаун Фаундейшан аналитикан тобанан куьйгалхочуьнга Гаурд Глене. Ишта жоп делира цо цу хаттарна:\n“Трамп совдегар ву. Цуьнан политике болу хьежам а бу совдегаран. Иза боккъал теша ДаIиш тоба эшо вайна Оьрсийчоьнан гIо оьшуш хиларх, амма дукха эксперташа реза бац цу хьежамна. Цуьнан хьехамча инарла Флин мелла а оьрсийшка озабезаме ву.\nЦуьнан хьежамана герга хетало Трампана позици а, амма цунна гонахь болу хьехамчаш, цуьнан коьрта хьехамчаш а, Путинана дуьхьал бу. Масала, царах бу: Джулиани а, Крис Кристи а, Ньют-Гингридж а. Уьш чIогIа дуьхьал бу Оьрсийчоьнна. Ньют Гингрич Украине вахнера. Цигахь волчу хенахь, цо Украинан хаамийн агенталлина интервью еллера.\nЦу интервьюхь цо Трампан администрацино Украинана герз лур ду элира. Иза аьлларг Гингридж вара. Вай чIогIа ларлуш тIеэца деза Iамерикан хаамийн гIирсаша бохург, уьш коьртачу декъана хаза неха санна чIогIа Трампана дуьхьал хиларна”.\nТаханлерчу дийнахь алсам Iамерканхой мехкан Iуналлан мукъ Хилларига тешо дагахь бу, бохуш гучудоху нехан дог-ойла йовзархьама дIахьош болчу талламаша. ДIадаханчу шина кIиранчохь хIора дийнахь аьлча санна, Трамп зударшца маьттаза а лелла, царах маьттаза дIахьедарш а дина боху гучудуьйлучу Iорадахарша гIехьчул сов лахбина цунна Iамеркан коьрта дарж дIалаца аьтто, бохуш дIахьедо меттигерчу тергамчаша.\nТкъа хийцалур юй техьа Iамериканхойн кандидатех йолу дог ойла харжамаш тIекхача йисинчу йоцачу заманчохь? Цу хаттарна жоп дуьненна хуур ду тIебогIучу баттахь.


Дагестанерчу бахархошна орцахваьлла Нохчийчура омбудсмен\nДагестан -- Коррупцина дуьхьал митинге гулбелла бу бахархой ХIинжа-гIалахь, 03ГIад2011\nТаьхьарчу хенахь Нохчийчурчу Iедалшка гIо доьхуш болу нах алсамбевлла Дагестанехь. Некъаца халонаш хьоьгуш хилар сов, Iедалша цхьацца харцонаш лелайо шайца бохуш, латкъамаш беш бу къаьсттина Хасавюрт-кIоштара бахархой.\nИ бахьана долуш, леррина кхайкхам бина Дагестанан куьйгалхочуьнга Магомедов Мохьмад-Саламе Нохчийчурча омбудсмено Нухажиев Нурдис.\nГIалгIайн республикаца доза къасторан комисси а кхоьллина, нохчийн Iедалш дахкачу хенахь, изза проблема лаьттачух тера дац, вукху маьIIехь- малхбалерачу дозанехь йолчу Дагестанца. Нохчийн къам дIадуохийначулла тIаьхь, доккха латтан дакъош цу республикан юккъе дахийтина хиллехь а, доза дуьйцуш дац, амма, оцу дозанца йолчу Хасав-юрта кIоштехь долчо, гIеххь сагаттадойту нохчийн Iедалшка а, Iедалан бакъонашларъярхошка а.\nХIокху деношкахь, Нохчийчуьрчу адамийн бакъонашкахула векал волчу Нухажиев Нурдис дIахьедар дина Дагестанерачу куьйгалхочуьнна Магомедов Мохьмадсалама цIарах, оцу кIоштехь къаьмнийн билгалонашца бакъонаш йохош ю аьлла. Оцу хIуманна терго яр доьхуш ду цуьнга, Къилбаседа Кавказерачу бахархойн бакъъонашкахула кхеташонна коьртехь а волчу Нухажиевс..\nОцу документ тIехь, цо, билгалбоху фамилеш а, цIераш а йохуш, бакъонаш хьаьшнарш а, хьошуш берш а. Ишшта, оцу Хасав-юрт гIалахь ехачу Чухаева Амната арз дина, ша ехаш йолу ков-керт схьадаккха хьийзош ю ша аьлла. Иза дан гIерташ берш, гIалийн Iедалхошца гергарло долу нах бу, аьллла дуьйцуш ду цу тIехь.\nЦхьа бутт сов хьалха, оцу оцу Хасав-юрт гIалахь йиттинера шина нохчочуьнна, меттигерачу суьйлишца дов а даьлла. Леташ берш дIасакъасто баьхкинчу полисхоша, нохчашна кхиъ тIехь ницкъ бина, ларамаза цига тIенисбеллачу лоьраш уьш кIелхьарбаххалца.\nШайга деш долу аьрзанаш дукха хилар бахьанца, шаьш Дагестанерачу куьйгалхочуьнга царах лаьцна хаам бина, аьлла Маршо радиога дийцира Нухажиев Нурдийн хьехамча волчу Хадашев СаIида.\nХадашев СаIид: И аьрзанаш дукха хилар бахьанца, оха моссуьйтуза, федерала урхаллашка а, хьукматашка а, прокуратурига а, чоьххьарчу гIуллакхийн министраллига а, президенте а, кехаташ яздина. Адамийн и лазам болун дела, и дIахьедар гIара а доккхуш дина оха,имшшта дича мукъне а, терго йийра яцара теша аьлла.\nДагестанца дозанерачу нохчийн кIоштехь бехачу наха, шаьш шайна тIехь лайна бу, и цигахь хуьлуш болу и некъа хьовзамаш. Базар хIума эца, царна Хасав-юрт баха уллехь ду, Соьлжа-гIала боьлхучулла, амма, и боца некъ марах боккху, некъаца лаьттачу дагестанера полисхоша, бохуш дийцира Ишхой оьвлара вахархочо Амруддис.\nАмрудди: Хасав-юрта йоьдучу автобус тIехь вара со. Тхо нийса сахьтехь латтийра полисхоша хIуьттаренна. Шоферо боху, ахь хIун до, «КТО» дIаяьккхина дика хан ма ю,хIун аьлла беш бу ахь тхуна талламаш. Мллаша кехаташ шегахь а латтийна, цул тIаьхь, тхо дIадахийтира. Кегий машенаш-м даиманна сецош ю цара.\nДукхахболчу тергамхоша, Хасав-юртахь полицийца хуьлуш йолу проблема, юзу, оцу гIалахь йолчу йоккхачу базарца. Некъа тIехь лаьтташ болчу полисхоша, нахера ахча доху. Ткъа, кхаьанаш эцар, иза ерриге Оьрсийчоьнан проблема ю, цхьана Дагестанехь изза дIаяьккхарх гIуллакх хира дац, боху цара.


Тронвиль-ан-Барруа — Википеди\n48°43′13″ къ. ш. 5°16′42″ м. д.HGЯOL\n12,64 квадратан километр\nТронвиль-ан-Барруа (фр. Tronville-en-Barrois, фр. Tronville) — Францин гӀала-коммуна, лаьтта Гранд-Эст регионехь. Коммунан департамент — Мез. Дозанашца йу Герпон, Loisey[d], Нансуа-сюр-Орнен, Нан-ле-Гран, Сальмань, Велен. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Тронвиль-ан-Барруа&oldid=5191414»


Бодедюи — Википеди\nБодедюи (фр. Beaudéduit) — Францин гӀала-коммуна, лаьтта О-де-Франс регионехь. Коммунан департамент — Уаза. Дозанашца йу Лавакери, Ле-Мений-Контвиль, Соммре, Туа. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Бодедюи&oldid=6708966»\nХӀокху агӀонна тӀаьххьара хийцамаш бина: 2021, 14 октябрь, 08:14.


ГIадужу-бутт 12, 2013\nНохчийчоь -- Соьлж-гIалахь хафизийн школа схьайоьллучу церемонехь, 15Сти2012\nНохчийчохь йилла йолийна пхиалгIа хьафизийн школа. Цигахь Iамор ду Къуръан дагахь Iамон. Советан заманахь коммунистийн Iедалша дин лелор а, динах лаьцна литературина зорба тохар а дихкина хилла хиларна, баккхийчара кегийчарна Iамийнарг бен ца дацара. Советан пачхьалкх йоьхначул тIаьхьа бусулба дин кIоргера довза болу лаам Iаламат алсамбаьлла хиларе терра, дукха литература яржийра. Цул сов, цIахь Iаьрбийн мотт а, Къуръан а Iамор юьхьарлаьцнера дешначу наха. ХIораннен а динах болу кхетам шениг хиларна делахь я, цхьаннен тIеIаткъамца доьзна делахь а, динна тIехула цхьана ца дараш ду Нохчийчохь. Дин хьоьху я КъурIан Iаморан доьшийлаш яхкаро кхин а кIаргдина иза. Нийсса дIаала ца бахьахь, юкъараллехь наха тIе ца юьту, Iилма шуьйрра, кIорггера Iамош йоцу кеп. Ненан мотт дIа а тесна, буьззинчу барамехь Iаьрбийн мотт хьехарехь а, зе го нахана.\nПхи бIе гергга бераш дешархой а долуш,къурIан дагахь Iамочеран йиъ хьуьжар ю Нохчийчохь болх беш,ерриш бохург санна КадыровгIеран я церан юххерчу гергарчийн цIарх. 2010 шарахь дуьйна ЦIонтарахь схьайиллина, мехкан куьйгалхочуьнан вешин Кадыров Зеламхи цIарах хьуьжар.\nЦул тIаьхьа Гуьмсехь шен болх дIаболийна Къуръан дагахь Iамочеран ишколо. ТIаккха Соьлжа-гIалахь. Юха, дукха хан цу юкъа йолале, царех тера доьшийла схьайиллина Хьалха-Мартан тIехь а.\nКъуръан дагахь хуъчу говзанчийн пхиалгIа доьшийла ян йолийна Устрад гIалахь.Муфтиятан хьостано хааме даккхарца тIедогIучу 2014-чу шеран юьххьехь йина йоккхур йолуш ю Кадырова Айманин ненан Байсултанова Табарик цIарх еш йолу хьуьжар.\nКху деношкахь цуьнан бух-фундамент юкъа ботт юьллуш дакъалаьцна мехкан куьйгалхочо.\nОфициалан кхайкхорца,Iедалан бохча хьа ца деш, Кадыров воккхачуьнан цIарахчу юкъараллин фондо шена тIелаьцна харж. Цхьаболу бахархой цакхетарг ду оццул сиха, 4-5 баттахь, Iаьнан шийлачу хенахь иза йина яла еза аьлла дIакхайкхор. И ца кхетар кIаргдо ян езаш масийтта гIишло хиларо: дешаран корпус,бIе сов стаг дIатарлуш, мутIаIеламийн юкъарIойла,маьждиг,кхачанан хIусам,ишта кхийолу хьаш-дезарийн чоьнаш а. Муфтиято дийцарехь керлачу хьуьжарехь доьшуш хир ву итт шо дузаза волу бIе кIант.\nЦхьаболчу могIарерчу бахархошна хетарехь,куй биллал жимачу махкахь цкъа делахь оьшуш ца хетало оццул дукха дин Iамо доьшийлаш,шозлагIа ,царна хетарехь,оццул дукха доьшийлаш хиларо махкахь дебош,стамбеш бу вахабхойн го.Ишта хьажам-ойла йолчех ву Старопромысл-кIоштера Ката цIе йолу вахархо.\nБусалбан динан доьшийлаш, хьуьжарш дукха мел хили а иманехь берш,шуьйра хаарш дерш, Нохчийчохь алсамбовларан тоьшалла лорий ахь аьлла динчу хаттарна тIера доладелира хьуьжарийн хьокъехь сан а, нохчийн меттан говзанча а,байтанча-гочдархочо а волчу Хатаев Хьусайна а къамел.\nСоьца къамел динчу яздархочуьнан Хатаев Хьусайнин санна нохчийн мотт Iамочеран хьуьжарш яхка йогIура махкахь аьлла ,къастам боллуш ойла сецнарш кIезиг бац. Бакъду царна некъ ца го кхерам а боцуш шайна хетарг юкъараллин кхеле дилла.